**Saimaan Juomatehdas** on Lappeenrantaan vuonna 1995 Saimaan Panimo -nimellä perustettu pienpanimo. Yritys muutti nimensä Saimaan Juomatehtaaksi vuonna 2011. Panimo on toiminut myös nimellä Saimaan Olut. Saimaan Juomatehdas on vuoden 2016 lopulta alkaen ollut MBH Breweries Oy:n osa.

Panimon tuotanto oli vuonna 2011 140 000 litraa ja vuonna 2012 400 000 litraa. Vuonna 2013 panimo arveli tuotannon nousevan lähelle miljoonaa litraa. Mikkelissä sijaitsevan uuden panimon kokonaiskapasiteetti on miltei kaksi miljoonaa litraa vuodessa. Tuotantotiloihin kuuluu panimolaitteiston lisäksi tölkitys- ja pullotuslinjastot. Panimo työllistää seitsemän henkilöä. Vuonna 2014 vuosituotannoksi raportointiin 850 000 litraa olutta, siideriä ja lonkeroa.

Panimon toimitusjohtaja oli Pertti Oksa, joka myös omisti panimon yrityksensä Oxa Oy:n kautta. Pertti Oksa kuoli 4. maaliskuuta 2015.

Historia
--------

Saimaan Juomatehtaan historia on aina ollut kytköksissä omistaja Pertti Oksaan. Oksa aloitti oluen pientuotannon vuonna 1995 perustamalla pienpanimo Naapurin. Panimotoiminta Lappeenrannassa alkoi nimellä Saimaan Panimo vuonna 1999. Aluksi panimo tuotti pieniä määriä tuotteita paikallisille markkinoille.

Vuosina 2009-2011 panimon tuotanto kasvoi voimakkaasti. Yritys aloitti vuonna 2011 oluen jakelun Hartwall-konsernin kautta. Oluen siirtyessä valtakunnallisesti saataville, kasvoi kysyntä edelleen ja uudet tuotantotilat avattiin Mikkeliin keväällä 2013.

Panimon myynti on hyötynyt julkisuudesta monella tapaa: Marsalkka luomuvehnä -tuote voitti vuonna 2012 Helsingin Sanomien oluttestin. Yllättävää vetoapua myynnilleen yritys sai myös vuoden 2012 lopulla, kun Yleisradio tuotti lyhytelokuvan, jossa Marsalkka Carl Gustaf Emil Mannerheimia esitti tumma mieshenkilö. Asiasta syntyi pienimuotoinen kohu, jolloin osuvasti nimetty Marsalkka tumma-olut sai selvän myyntipiikin.

Marsalkka Luomuvehnä -olutta tuopissa.

Tuotteet
--------

Saimaan Juomatehdas valmistaa valtakunnalliseen jakeluun neljää tuotetta, jotka on nimetty yhteisen Marsalkka-tuotenimen alle. Tuotteet ovat Marsalkka Vaalea, Tumma, Luomuvehnä ja Luomukarpalo. Alkossa panimon tuotteita on saatavilla neljä, joukossa Luostari Dubbel, yhteistyössä Valamon Luostarin kanssa toteutettu luostariolut, jota panimo kutsuu maailman ainoaksi ortodoksiluostariolueksi.

Lähteet
-------

1. ↑  - Yritys *www.saimaanjuomatehdas.fi*. Viitattu 5.5.2017.
2. 1 2  Saimaan Olut aloitti yhteistyön Hartwallin kanssa *Yle.fi/uutiset*.  15.3.2011. Viitattu 1.3.2013.
3. 1 2  Saimaan Oluen myynti kovassa kasvussa *yle.fi*.  29.7.2010. Yle.fi/uutiset Viitattu = 1.3.2013.
4. ↑  Kähkönen, Heikki: Veromätkyt pakottivat pienpanimot sulautumaan yhteen – Tulli vaatii yli miljoonan jälkiveroja *Viisi tähteä*.  12.1.2017. Viitattu 4.8.2018.
5. ↑  Saimaan Juomatehdas muuttaa Lappeenrannasta Mikkeliin *yle.fi*.  1.3.2012. Yle.fi/uutiset. Viitattu 1.3.2012.
6. 1 2  Mikkeli palasi panimokartalle *Lansi-savo*.  13.6.2013.  Arkistoitu 15.6.2013. Viitattu 4.7.2013.
7. 1 2  Panimopatruuna Pertti Oksa on kuollut *kauppalehti.fi*.  4.3.2015. Viitattu 8.11.2015.
8. ↑   Panimoyrittäjä Pertti Oksa on kuollut Iltalehti.fi.
9. ↑  *Wagnerin Olutkirja*. Helsinki: Arktinen Banaani, 2011.
10. ↑  Pienpanimo kuusinkertaistaa tuotantonsa *Kauppalehti.fi*.  11.3.2013.  Arkistoitu 14.3.2013. Viitattu 4.7.2013.
11. ↑  Tumma Marsalkka -olut pomppasi suosioon elokuvakohun ansiosta *Mtv3.fi*.  5.11.2013. Viitattu 4.7.2013.
12. ↑  Paras mieto vehnäolut löytyi Suomesta *HS.fi*.  14.6.2012. Viitattu 4.7.2013.
13. ↑  Saimaan Juomatehtaan tuotteet Alkossa *Alko.fi*. Viitattu 4.7.2013. [vanhentunut linkki]

Aiheesta muualla
----------------

* Saimaan Juomatehtaan kotisivut

  

Suomen panimot

|  |  |
| --- | --- |
| Suuret panimot | 
* Hartwall
* Olvi
* Sinebrychoff

 |
| Pienpanimot | 
* Hailuodon Panimo
* Hollolan Hirvi
* Fiskarsin Panimo
* Laitilan Wirvoitusjuomatehdas
* Lammin Sahti
* Mallaskoski
* Malmgårdin Panimo
* Nokian Panimo
* Panimoravintola Beer Hunter's
* Panimoravintola Bruuveri
* Panimoravintola Koulu
* Panimoyhtiö Hiisi
* Koskipanimo (Panimoravintola Plevna)
* Perhon Panimo
* Saimaan Juomatehdas
* Sonnisaari Panimo
* Stadin Panimo
* Stallhagen
* Suomenlinnan Panimo
* Teerenpeli
* Vakka-Suomen Panimo

 |
| Katso myös | 
* Pienpanimo
* Panimo

 |